Predlog SKLEP SVETA o podpisu v imenu Unije ter o začasni uporabi Protokola k Evro-mediteranskemu sporazumu o pridružitvi med Evropsko skupnostjo in njenimi državami članicami na eni strani ter Libanonsko republiko na drugi strani o okvirnem sporazumu med Evropsko unijo in Libanonsko republiko o splošnih načelih za sodelovanje Libanonske republike v programih Unije /* COM/2014/0200 final - 2014/0109 (NLE) */





OBRAZLOŽITVENI MEMORANDUM Kot del evropske sosedske politike (v nadaljnjem besedilu: ESP) je postopno odpiranje nekaterih programov in agencij Unije partnerskim državam ESP eden od številnih ukrepov za spodbujanje reform, modernizacije in tranzicije v soseščini Evropske unije. Komisija je ta strateški vidik podrobneje predstavila v sporočilu iz decembra 2006 o splošnem pristopu, s katerim se partnerskim državam evropske sosedske politike omogoči sodelovanje v agencijah Skupnosti ter v programih Skupnosti[1]. Svet je ta pristop potrdil v sklepih z dne 5. marca 2007[2]. Na podlagi navedenega sporočila in sklepov, sprejetih v zvezi s tem, je Svet 18. junija 2007 Komisiji izdal smernice za pogajanja o okvirnih sporazumih z Alžirijo, Armenijo, Azerbajdžanom, Egiptom, Gruzijo, Izraelom, Jordanijo, Libanonom, Moldavijo, Marokom, Palestinsko upravo, Tunizijo in Ukrajino o splošnih načelih za njihovo sodelovanje v programih Skupnosti[3]. Evropski svet je na zasedanju junija 2007[4] ponovno poudaril izjemni pomen evropske sosedske politike in potrdil poročilo predsedstva o napredku[5], ki je bilo predloženo na zasedanju Sveta 18. in 19. junija 2007, ter z njim povezane sklepe Sveta[6]. V tem poročilu so bile znova omenjene smernice Sveta za pogajanje o ustreznih dodatnih protokolih. V skupnem sporočilu Komisije in Visokega predstavnika Evropske unije za zunanje zadeve in varnostno politiko z naslovom Nov odziv na spremembe v sosedstvu[7], ki je bilo potrjeno s sklepi Sveta z dne 20. junija 2011, je bil nadalje poudarjen namen EU, da partnerskim državam omogoči sodelovanje v programih EU. Doslej so bili podpisani protokoli z Armenijo[8], Gruzijo[9], Izraelom[10], Jordanijo[11], Moldavijo[12], Marokom[13] in Ukrajino[14]. Decembra 2013 je svoj interes za sodelovanje v širokem izboru programov, odprtih partnerskim državam ESP, izrazil tudi Libanon. Besedilo Protokola, dogovorjeno z Libanonsko republiko, je priloženo. Komisija v nadaljnjem besedilu prilaga predlog za sklep Sveta o podpisu Protokola. Ta protokol vsebuje okvirni sporazum o splošnih načelih za sodelovanje Libanonske republike v programih Unije. Vsebuje standardne določbe, ki naj bi se uporabljale za vse partnerske države ESP, s katerimi se sklenejo tovrstni protokoli. Dogovorjeno besedilo določa tudi, da pogodbenici začasno uporabljata določbe Protokola od dne njegovega podpisa. Hkrati Komisija prilaga predlog za sklep Sveta o sklenitvi navedenega protokola. Svet naj sprejme naslednji predlagani sklep. 2014/0109 (NLE) Predlog SKLEP SVETA o podpisu v imenu Unije ter o začasni uporabi Protokola k Evro-mediteranskemu sporazumu o pridružitvi med Evropsko skupnostjo in njenimi državami članicami na eni strani ter Libanonsko republiko na drugi strani o okvirnem sporazumu med Evropsko unijo in Libanonsko republiko o splošnih načelih za sodelovanje Libanonske republike v programih Unije SVET EVROPSKE UNIJE JE – ob upoštevanju Pogodbe o delovanju Evropske unije, zlasti člena 212 v povezavi s členom 218(5) in členom 218(7) Pogodbe, ob upoštevanju predloga Evropske komisije, ob upoštevanju naslednjega: (1) Svet je 18. junija 2007 Komisijo pooblastil za pogajanja o Protokolu k Evro-mediteranskemu sporazumu o pridružitvi med Evropsko skupnostjo in njenimi državami članicami na eni strani ter Libanonsko republiko na drugi strani[15] o okvirnem sporazumu med Evropsko unijo in Libanonsko republiko o splošnih načelih za sodelovanje Libanonske republike v programih Unije (v nadaljnjem besedilu: Protokol). (2) Pogajanja so zaključena. (3) Namen Protokola je določiti finančna in tehnična pravila, ki bi Libanonski republiki omogočila sodelovanje v nekaterih programih EU. Horizontalni okvir, ki ga določa Protokol, določa načela gospodarskega, finančnega in tehničnega sodelovanja in Libanonski republiki omogoča prejemanje pomoči, zlasti finančne, ki jo Evropska unija zagotavlja na podlagi programov. Ta okvir se uporablja samo za tiste programe, pri katerih je v ustreznih ustanovnih pravnih aktih predvidena možnost sodelovanja Libanonske republike. Podpis in začasna uporaba Protokola zato še ne pomenita tudi izvajanja pooblastil v okviru različnih sektorskih politik; ta pooblastila se izvajajo šele, ko so ti programi vzpostavljeni. (4) Protokol bi bilo treba podpisati v imenu Evropske Unije ter ga do zaključka postopkov, potrebnih za njegovo sklenitev, uporabljati začasno – SPREJEL NASLEDNJI SKLEP: Člen 1 Podpis Protokola k Evro-mediteranskemu sporazumu o pridružitvi med Evropsko skupnostjo in njenimi državami članicami na eni strani ter Libanonsko republiko na drugi strani o okvirnem sporazumu med Evropsko unijo in Libanonsko republiko o splošnih načelih za sodelovanje Libanonske republike v programih Unije (v nadaljnjem besedilu: Protokol) se odobri v imenu Unije, s pridržkom njegove sklenitve. Besedilo Protokola je priloženo temu sklepu. Člen 2 Generalni sekretariat Sveta vzpostavi instrument popolnih pooblastil za podpis Protokola s pridržkom njegove sklenitve za osebe, ki jih določi pogajalec o Protokolu. Člen 3 Protokol se v skladu z njegovim členom 10(2) začasno uporablja od dneva njegovega podpisa do zaključka postopkov, potrebnih za njegovo sklenitev. Dan podpisa Protokola bo objavljen v Uradnem listu Evropske unije. Člen 4 Komisija je pooblaščena, da v imenu Unije določi posebne pogoje glede sodelovanja Libanona v vsakem posameznem programu, vključno s finančnim prispevkom, ki ga je treba plačati. Komisija redno obvešča pristojno delovno skupino Sveta. Člen 5 Ta sklep začne veljati na dan sprejetja. V Bruslju, Za Svet Predsednik [1] COM(2006) 724 final z dne 4. decembra 2006. [2] Sklepi Sveta za splošne zadeve in zunanje odnose (GAERC) z dne 5. marca 2007. [3] Sklep Sveta (interno) o pooblastilu Komisije za pogajanja o protokolih […], dokument 10412/07. [4] Sklepi predsedstva – Bruselj, 21. in 22. junij 2007, dokument 11177/07. [5] Poročilo predsedstva o napredku o „krepitvi evropske sosedske politike“, dokument 10874/07. [6] Sklepi o krepitvi evropske sosedske politike, ki jih je sprejel Svet (za splošne zadeve in zunanje odnose) 18. junija 2007, dokument 11016/07. [7] COM(2011) 303 final z dne 25. maja 2011. [8] [po objavi se dopolni z navedbo UL] [9] [po objavi se dopolni z navedbo UL] [10] UL L 129, 17.5.2008, str. 39. [11] [po objavi se dopolni z navedbo UL] [12] UL L 14, 19.1.2011, str. 5, UL L 131, 18.5.2011, str. 1, začetek veljavnosti 1.5.2011. [13] UL L 273, 19.10.2010, str. 1, UL L 90, 28.3.2012, str. 1, začetek veljavnosti 1.10.2012. [14] UL L 18, 21.1.2011, str. 1–5, UL L 133, 20.5.2011, str. 1, začetek veljavnosti 1.11.2011. [15] PRILOGA PROTOKOL o okvirnem sporazumu med Evropsko unijo in Libanonsko republiko o splošnih načelih za sodelovanje Libanonske republike v programih Unije EVROPSKA UNIJA (v nadaljnjem besedilu: Unija) na eni strani in LIBANONSKA REPUBLIKA (v nadaljnjem besedilu: Libanon) na drugi strani (v nadaljnjem besedilu skupaj: pogodbenici) – ob upoštevanju naslednjega: (1) Evro-mediteranski sporazum o pridružitvi med Evropsko skupnostjo in njenimi državami članicami na eni strani ter Libanonsko republiko na drugi strani (v nadaljnjem besedilu: Evro-mediteranski sporazum)[1] je bil podpisan v Bruslju 1. aprila 2002 in je začel veljati 1. aprila 2006. (2) Evropski svet je na zasedanju 17. in 18. junija 2004 z naklonjenostjo sprejel predloge Evropske komisije o evropski sosedski politiki ter potrdil sklepe Sveta z dne 14. junija 2004. (3) Svet je ob številnih drugih priložnostih potrdil to politiko v svojih sklepih. (4) Svet je 5. marca 2007 podprl splošni pristop, začrtan v sporočilu Evropske komisije z dne 4. decembra 2006, da se partnerskim državam evropske sosedske politike omogoči sodelovanje v agencijah in programih Skupnosti, kadar to omogočajo njihovi dosežki in pravna podlaga. (5) Libanon želi sodelovati v več programih Unije. (6) Posebne pogoje za sodelovanje Libanona v vsakem programu Unije posebej, zlasti glede finančnega prispevka Libanona, ter postopkov poročanja in vrednotenja, bi bilo treba določiti s sporazumom med Evropsko komisijo in pristojnimi organi Libanona – STA SE DOGOVORILI NASLEDNJE: Člen 1 Libanonu je dovoljeno sodelovanje v vseh sedanjih in prihodnjih programih Unije, ki so odprti za sodelovanje Libanona v skladu z ustreznimi določbami, s katerimi so bili ti programi sprejeti. Člen 2 Libanon finančno prispeva k splošnemu proračunu Evropske unije skladno s posebnimi programi Unije, v katerih sodeluje. Člen 3 Predstavniki Libanona lahko sodelujejo kot opazovalci in pri točkah, ki zadevajo Libanon, v upravnih odborih, odgovornih za spremljanje programov Unije, h katerim ta država finančno prispeva. Člen 4 Za projekte in pobude, ki jih predložijo udeleženci iz Libanona, v največji možni meri veljajo enaki pogoji, pravila in postopki v zvezi z ustreznimi programi, kot se uporabljajo za države članice. Člen 5 1. Posebne pogoje za sodelovanje Libanona v vsakem programu Unije posebej, zlasti glede finančnega prispevka Libanona ter postopkov poročanja in vrednotenja, je treba določiti v sporazumu med Evropsko komisijo in pristojnimi organi Libanona na podlagi meril, določenih v zadevnih programih. 2. Če Libanon zaprosi za zunanjo pomoč Unije za sodelovanje v danem programu Unije na podlagi člena 3 Uredbe (EU) št. 232/2014 Evropskega parlamenta in Sveta z dne 11. marca 2014 o vzpostavitvi evropskega sosedskega instrumenta ali v skladu s kakšno podobno uredbo o zunanji pomoči Unije Libanonu, ki bi lahko bila sprejeta v prihodnosti, se pogoji o uporabi zunanje pomoči Unije s strani Libanona določijo v finančnem sporazumu. Člen 6 1. Vsak sporazum, sklenjen v skladu s členom 5, določa v skladu z Uredbo (EU, Euratom) št. 966/2012 Evropskega parlamenta in Sveta[2], da se finančni nadzor, revizije ali druga preverjanja, vključno z upravnimi preiskavami, izvajajo s strani ali pod vodstvom Evropske komisije, Evropskega urada za boj proti goljufijam in Računskega sodišča. 2. Oblikujejo se podrobne določbe o finančnem nadzoru in reviziji, upravnih ukrepih, kaznih ter izterjavah, ki dajejo Evropski komisiji, Evropskemu uradu za boj proti goljufijam in Računskemu sodišču enaka pooblastila, kot jih imajo v zvezi z upravičenci ali izvajalci s sedežem v Uniji. Člen 7 1. Ta protokol se uporablja v obdobju veljavnosti Evro-mediteranskega Sporazuma. 2. Pogodbenici podpišeta in odobrita ta protokol v skladu s svojimi postopki. 3. Vsaka pogodbenica lahko odpove ta protokol s pisnim obvestilom drugi pogodbenici. Ta protokol preneha veljati šest mesecev od dneva prejetja takšnega obvestila. Prenehanje veljavnosti Protokola zaradi odpovedi katere koli pogodbenice ne vpliva na preglede in kontrole, ki se po potrebi izvedejo v skladu z določbami iz členov 5 in 6. Člen 8 Najpozneje po treh letih od dneva začetka veljavnosti tega protokola, nato pa vsaka tri leta, lahko obe pogodbenici pregledata izvajanje tega protokola na podlagi dejanskega sodelovanja Libanona v programih Unije. Člen 9 Ta protokol velja na ozemlju, na katerem se uporablja Pogodba o delovanju Evropske unije, v skladu s pogoji, določenimi v navedeni pogodbi, na eni strani, in na ozemlju Libanona na drugi. Člen 10 1. Ta protokol začne veljati prvi dan meseca po dnevu, ko se pogodbenici po diplomatski poti medsebojno uradno obvestita o zaključku svojih postopkov, potrebnih za začetek njegove veljavnosti. 2. Pogodbenici se strinjata, da bosta do začetka veljavnosti tega protokola začasno uporabljali določbe tega protokola od dne njegovega podpisa do njegove poznejše sklenitve. Člen 11 Ta protokol je sestavni del Sporazuma. Člen 12 Ta protokol je sestavljen v dveh izvodih v angleškem, arabskem, bolgarskem, češkem, danskem, estonskem, finskem, francoskem, grškem, hrvaškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem in švedskem jeziku, pri čemer so vsa besedila enako verodostojna. V Bruslju, Za Evropsko unijo Za Libanonsko republiko [1] Evro-mediteranski sporazum o pridružitvi med Evropsko skupnostjo in njenimi državami članicami na eni strani ter Libanonsko republiko na drugi strani (UL L 143, 30.5.2006, str. 2). [2] Uredba (EU, Euratom) št. 966/2012 Evropskega Parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (UL L 298, 26.10.2012, str. 1).